Document ID: 32008D0058

KOMISSION PÄÄTÖS,
tehty 26 päivänä marraskuuta 2007,
Itävallan B-viininviljelyalueella tuotettujen rypäleen puristemehujen ja viinien happamuuden lisäämisen sallimisesta viinivuonna 2007/2008
(tiedoksiannettu numerolla K(2007) 5615)
(Ainoastaan saksankielinen teksti on todistusvoimainen)
(2008/58/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 46 artiklan 1 kohdan,
sekä katsoo seuraavaa:
(1)
Itävallan B-viininviljelyalueilla rypäleen kypsymiskautena esiintyneet poikkeukselliset ilmasto-olot ovat vähentäneet huomattavasti ja peruuttamattomasti rypäleiden ja rypäleen puristemehujen happamuutta. Kyseiset kesän 2007 ilmasto-olot Itävallan alueella vastaavat tavallisesti paljon etelämmässä sijaitsevien viininviljelyalueiden ilmasto-oloja.
(2)
Kyseisillä alueilla kypsinä korjattujen rypäleiden happamuuden kokonaispitoisuus on epänormaalin alhainen eikä mahdollista viinien asianmukaista viiniyttämistä ja säilyvyyttä.
(3)
Sen vuoksi Itävallan olisi sallittava lisätä B-viininviljelyalueiden vuoden 2007 sadosta peräisin olevien rypäleen puristemehujen ja viinien happamuutta asetuksen (EY) N:o 1493/1999 liitteessä V olevan E osan 2, 3 ja 7 kohdassa säädetyin edellytyksin.
(4)
Tässä päätöksessä säädetyt toimenpiteet ovat viinin hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Poiketen siitä, mitä asetuksen (EY) N:o 1493/1999 liitteessä V olevan E osan 1 kohdan a alakohdassa säädetään, Itävalta voi sallia B-viininviljelyalueiden vuoden 2007 sadosta peräisin olevien rypäleen puristemehujen ja viinien happamuuden lisäämisen mainitussa liitteessä olevan E osan 2, 3 ja 7 kohdassa säädetyin edellytyksin.
2 artikla
Tämä päätös on osoitettu Itävallan tasavallalle.
Tehty Brysselissä 26 päivänä marraskuuta 2007.

Labels: 18
17
15